recursal/SuperWikiNEXT-32B huggingface dataset:
**தேசிய வாழை ஆராய்ச்சி மையம், திருச்சிராப்பள்ளி** (National Research Center for Banana – NRCB) என்பது இந்திய வேளாண் ஆராய்ச்சிக் கழகத்தின் பரிந்துரையின்படி 1993 ஆகத்து 21-ஆம் தேதி திருச்சி தாயனுர் அருகே உள்ள போதாவூர் என்ற ஊரில் துவக்கப்பட்டது. இது இந்திய வேளாண் ஆராய்ச்சிக் குழுமத்தின் ஒரு பிரிவாகும். வாழையின் மகசூல் பெருக்கம் மற்றும் ஊட்ட்சத்து பெருக்கம் இதன் முக்கிய அம்சங்கள் ஆகும்.

இந்த மையம் நான்கு பிரிவுகளாக பிரிக்கப்பட்டு ஒவ்வரு பிரிவும் அதற்குரிய குறிப்பிட ஆராய்ச்சிகளை இன்றளவும் செய்து வருகிறது. அவையாவன 

1.. பயிர் மேம்படுத்துதல் பிரிவு
2.. பயிர் பெருக்கம் பிரிவு
3.. பயிர் கப்பியல் பிரிவு மற்றும்
4.. அறுவடை செய்த பின் மேம்பாடுகள்...

இந்த ஆராய்ச்சி மையம் நன்கு மேம்படுத்தபட்ட ஆய்வகங்களைக் கொண்டுள்ளது. அதில் ஒரு சில ஆய்வகங்கள் பின்வருமாறு திசு வளர்ப்பு ஆய்வகம், உயிர் தொழில் நுட்பவியல் ஆய்வகம், மண் அறிவியல் ஆய்வகம், உயிர்வேதியியல் ஆய்வகம், பூச்சியியல் ஆய்வகம், நேமதொடி ஆய்வகம், பூஞ்சை மற்றும் பாக்டீரியா சம்பந்தபட்ட ஆய்வகம் போன்றவை அடங்கும்.

சுமார் 1990களில் இந்தியா முழுவதும் களப்பணிகள் மற்றும் ஆய்வுகள் செய்யப்பட்டுள்ளது. வடகிழக்கு மாநிலங்கள், மேற்கு தொடர்ச்சி மலைகள், அந்தமான் மற்றும் நிக்கோபார் தீவுகள் போன்ற இடங்களில் உள்ள காட்டு வாழைகள், மற்றும் வெளிநாடுகளில் உள்ள வாழைகளும் பெல்ஜியத்தில் உள்ள ITC எனப்படும் உலகளாவிய போக்குவரத்து மையத்தில் இருந்தும், இந்தியாவின் NBPGR தேசிய bureu தாவர மரபணு வளம் மூலமாகவும் வாழைகள் கொண்டுவரப்பட்டன.

தேசிய வாழை ஆராய்ச்சி மைய கண்டுபிடிப்பு
--------------------------------------

இந்த மையம் வாழைக்கு என நுண் சத்துக்கள் கொண்ட தாவர வளர்ச்சி ஊக்கி ஒன்றை கண்டுபிடித்து உள்ளது. இதற்கு, "வாழை சக்தி" என்று பெயர். இந்த தாவர வளர்ச்சி ஊக்கியில் ஜின்க், இரும்பு, போரோன், செம்பு போன்ற தாதுக்கள் மட்டும் அல்லாமல், மற்ற நுண் சத்துக்களும் நிறைந்துள்ளன.

ஆராய்ச்சி நிலையத்தின் முக்கிய பணிகள்
------------------------------------

வாழை உற்பத்தி மற்றும் பயன்பாட்டினை அதிகரிக்கத் தக்க தொழில்நுட்பங்களை மேம்படுத்த அடிப்படை ஆராய்ச்சிகளை மேற்கொள்ளுதல்.
பழங்கால மற்றும் உயிர்த் தொழில்நுட்ப முறைகளிலிருந்து மேம்படுத்தப்பட்ட இரகங்களை உருவாக்குதல் மற்றும் வேறுபாடுகளைப் பராமரித்தல்.
வாழை பற்றிய அனைத்துத் தகவல்களுக்கும் களஞ்சியமாகவும் உற்பத்தித்திறன் மற்றும் மகசூல் அளவை அதிகரிக்கும் தகவல்களைப் பரப்பவும்,தேசிய வாழை பண்பகப் பண்ணையாகவும் செயல்படுகிறது.
வாழையில் இடம் சார்ந்த இரகங்கள் மற்றும் தொழில்நுட்பங்களை உருவாக்கவும், அவற்றில் ஏற்படும் பிரச்சினைகளைக் களையவும் ஆராய்ச்சியினை ஒருங்கிணைத்து வழிநடத்துவதாகவும் இந்நிலையம் திகழ்கின்றது.

சர்ச்சைகள்
----------

இந்திய ஒன்றிய அரசாங்கம் தனது 103 தேசிய வேளாண் ஆராய்ச்சி மையங்களுள் ஒரே பயிருக்காக இருவேரு இடங்களில் செயல்படும் 43 நிறுவனங்களை மூட நிதி ஆயோக் பரிந்துரைத்துள்ளது, இதில் தமிழ்நாட்டிலுள்ள மூன்று தேசிய விவசாய ஆராய்ச்சி நிறுவனங்களை மூட உத்தேசித்துள்ளதாகவும் தெரிகிறது. சென்னையிலுள்ள மத்திய உவர்நீர் மீன் வளர்ப்பு ஆராய்ச்சி மையத்தினை கொச்சியில் செயல்படும் நிறுவனத்துடன் இணைக்க உள்ளதாகவும் நவம்பர் 2017-இல் செய்தி வந்ததையடுத்து தமிழக விவசாயிகள் சார்பில் கடும் எதிர்ப்பு எழுந்துள்ளது.

மேற்கோள்
--------

```
1. 2. "வாழைப்பழத்தில் என்ன இருக்கிறது?". பார்த்த நாள் 26 மே 2
```

சான்றுகள்
---------



1. ↑  "தமிழகத்தில் இயங்கி வரும் மத்திய வேளாண் ஆராய்ச்சி நிலையங்களை மூட முடிவு". தினமணி. பார்க்கப்பட்ட நாள் 24 நவம்பர் 2017.
**ஏலாக்குறிச்சி** அரியலூர் மாவட்டம்,  தமிழ்நாடு, தென்னிந்தியா, ஒரு கத்தோலிக்க புனித யாத்திரை மையமாக விளங்குகிறது. பெரம்பலூர் இருந்து 65 கிமீ தொலைவில் உள்ளது. கத்தோலிக்க மிஷனரி கான்ஸ்டான்ஸோ பெஸியின் '[[வீரமாமுனிவர்]' 1711 ஆம் ஆண்டில் கட்டப்பட்ட தொல்லியல் தேவாலயம் என்று பிரபலமாக அறியப்படுகிறது.

**ஏலாக்குறிச்சி** முன்னதாக **திருக்காவலூர்** என்றழைக்கப்டுகிறது. அரியலூரிலிருந்து 25 கி.மீ. தூரத்தில் ஏலாக்குறிச்சி உள்ளது. அடைக்கலமாதா சன்னதி 'என்று அழைக்கப்படும் புகழ்பெற்ற ஆலயம் ஏலாக்குரிச்சியில் உள்ளது. [[கான்ஸ்டான்ஸா பெசீ | வீரமாமுனிவர்]] ஏலாக்குறிச்சியில் உள்ள அடைக்கலமாதா தேவாலயத்தை கட்டியுள்ளார். ஒவ்வொரு வருடமும், ஏலாக்குறிச்சி அடைக்கலமாதா கோயிலின் திருவிழா மிகவும் புகழ்பெற்றது. அந்த பண்டிகையை எல்லா கிறிஸ்தவர்களும் ஏப்ரல் மாதத்தில் ஒவ்வொரு ஆண்டும் சிறப்பாக கொண்டாடுகிறார்கள்.

இந்த கிராமம், கொள்ளிடம் நதியின் கரையோரத்தில் அமைந்துள்ளது,. ஏலாக்குறிச்சி மக்களின் முக்கிய தொழிலானது விவசாயம் இங்கு விளைவிக்கப்படும் முக்கிய பயிர்கள் அரிசி மற்றும் கரும்பு ஆகும். தஞ்சாவூர், திருவையாறு மற்றும் அரியலூர் இந்த கிராமம் அருகிலுள்ள நகரங்களாகும். நெல் வயல்களின் பசுமையா மற்றும் கொள்ளிடம் நதி இந்த கிராமத்தின் அழகு.
**பிபு குமாரி தேவி** (Bibhu Kumari Devi) திரிபுராவின் அரச குடும்பத்தின் தற்போதைய தலைவராவார். 28 ஜூன் 1944 ஆம் ஆண்டு சூன் மாதம் 28 அன்று இவர் பிறந்தார். இந்திய தேசிய காங்கிரசின் அரசியல்வாதியாகவும் 10 வது மக்களவையின் முன்னாள் உறுப்பினராகவும் இருந்தார்.

ஆரம்பகால வாழ்க்கை
-----------------

ராஜா லாவ் ஷாவின் மகளான, பிபு குமாரி தேவி ஜூன் 28, 1944 இல் முசோரியில் பிறந்தார். பின்னர் ஐக்கிய மாகாணங்களில்  பிர் பிக்ரம் கிஷோர் டெபர்மனின் மருமகள் ஆனார். லக்னோவில் உள்ள இசபெல்லா தோபர்ன் கல்லூரியில் பட்டம் பெற்றார்.

தொழில்
------

இவா் 1983 ஆம் ஆண்டில் திரிபுரா சட்டமன்றத்தில் இந்திய தேசிய காங்கிரசின் உறுப்பினராக சோ்ந்தார். அதே ஆண்டு அவர் அகில இந்திய காங்கிரஸ் குழுவில் சேர்க்கப்பட்டார். 1989 முதல் 1991 வரை, திரிபுரா மாநில அரசாங்கத்தில் வருவாய் மற்றும் உள்ளாட்சித்துறை அமைச்சராக பணியாற்றினார். 1991ஆம் ஆண்டில் இந்திய தேசிய காங்கிரசின் சார்பில் திரிபுரா கிழக்கு மக்களவைத் தொகுதி பழங்குடியினருக்கு ஒதுக்கப்பட்ட போது அத்தொகுதியில் போட்டியிட பணிக்கப்பட்டார். இந்திய பொதுவுடமைக் கட்சியின் பாஜு பான் ரியானை தோற்கடித்து இந்தியாவின் 10 ஆவது மக்களவையின் உறுப்பினரானார்.

1998 ஆம் ஆண்டில் திரிபுரா சட்டமன்றத் தேர்தலில் மாதாபரி தொகுதியில் போட்டியிட வலியுறுத்திய இந்திய தேசிய காங்கிரசு கட்சியின் முடிவினை ஒருதலைபட்சமானது என்று விமர்சித்து அத்தேர்தலில் போட்டியிட மறுத்தார்.

தனிப்பட்ட வாழ்க்கை
------------------

தேவி திரிபுராவின் மன்னர், கிரிட் பிக்ரம் கிஷோர் டெப் பார்மனை மணந்தார். அவருக்கு ஒரு மகனும் இரண்டு மகள்களும் இருந்தனர். அவரது கணவரும் மகனும் இந்திய தேசிய காங்கிரசின் உறுப்பினர்களாகவும் இருந்தனர். இவரை 2015 ஆம் ஆண்டில், நீர்மகால் அரண்மனை மற்றும் உருத்திராசாகர் ஏரியை, திரிபுராவில் உள்ள ஒரு உள்ளூர் நீதிமன்றமானது மாநில அரசிடம் ஒப்படைக்க உத்தரவிட்டது

மேற்கோள்கள்
-----------



1. 1 2 3 4  "Members Bioprofile: Bibhu Kumari Devi, Maharani". Lok Sabha. பார்க்கப்பட்ட நாள் 25 November 2017.
2. ↑  Prakash, Ved (2007). *Encyclopaedia of North-East India*. Atlantic Publishers & Dist. பக். 2281. பன்னாட்டுத் தரப்புத்தக எண்:978-81-269-0707-6. .
3. ↑  United News of India (29 January 1998). "Congress changes candidates". Rediff.com. பார்க்கப்பட்ட நாள் 25 November 2017.
4. ↑  "Tripura: Cong leader quits citing mistreatment". CNN-News18. 10 December 2012. பார்க்கப்பட்ட நாள் 25 November 2017.
5. ↑  "Tripura royal property". *The Statesman*. 15 January 2015 இம் மூலத்தில் இருந்து 1 டிசம்பர் 2017 அன்று. பரணிடப்பட்டது... பார்த்த நாள்: 25 November 2017.
**பால் வெயிஸ்** (ஏப்ரல் 9, 1911 – ஜனவரி 19, 1991)என்பவர், ஜெர்மன் மற்றும் பிரித்தானிய நாடுகளைச் சேர்ந்த கணித மற்றும் கோட்பாட்டு இயற்பியலாளர் ஆவார், இவர் நியமன குவாண்டமாக்கல் துறையின் முன்னோடி என கருதப்படுகிறார்.

வாழ்க்கை வரலாறு
---------------

பால் வெயிஸ் சிலேசியாவின் (தற்போதைய போலந்து நாட்டில் உள்ள) ஜெர்மன் பகுதியான சாகனில் பணக்கார யூத தொழிலதிபர் குடும்பத்தில் பிறந்தவர்.1929-1933 ஆம் ஆண்டுகளில் கோட்டிங்கன் பல்கலைக்கழகத்தில் கல்வி பயின்றுள்ளார், 1930-31 கல்வியாண்டில் பள்ளி ஆசிரியராகப் பணியாற்றிய இவர், பாரிஸ் மற்றும் சூரிச்சிலும் சில காலம் படித்துள்ளார்.
1936 ஆம் ஆண்டில் "பல தொகையீடுகளுக்கான மாறுபாடுகளின் கால்குலஸில் இணை மாறிகளின் கருத்து மற்றும் புல இயற்பியலின் குவாண்டமயமாக்கலுக்கான அதன் பயன்பாடு" என்ற ஆய்வறிக்கையுடன் இவர் முனைவர் பட்டத்தைப் பெற்றுள்ளார்.

1941 ஆம் ஆண்டில், வெஸ்ட்ஃபீல்ட் கல்லூரியில் பயன்பாட்டு கணிதத்தில் விரிவுரையாளராக நியமிக்கப்பட்ட இவர், 1950 வரை அங்கு பணிபுரிந்துள்ளார். ஆகஸ்ட் 1946 இல், விஞ்ஞானி குடியுரிமைக்கு விண்ணப்பித்ததன் அடிப்படையில், அடுத்த ஆண்டு ஜூன் மாதம் முதல், பிரித்தானிய குடிமகனானார். 1950-51 ஆம் ஆண்டில் அவர் பிரின்ஸ்டனில் உள்ள மேம்பட்ட ஆய்வு நிறுவனத்தில் சிறிது காலம் பணியாற்றியுள்ளார். 1957 வரை ஜெனரல் எலெக்ட்ரிக் நிறுவனத்தில் பயன்பாட்டுக் கணிதவியலாளராகப் பணியாற்றியுள்ளார். இந்த நேரத்தில் அவரது பணிகளில் ஒன்று வணிக சிக்கல்களைத் தீர்க்க செயல்பாட்டு ஆராய்ச்சி முறைகளைப் பயன்படுத்துவதாகும். 1958-1960 ஆண்டுகளில், டெட்ராய்டில் உள்ள வெய்ன் மாநில பல்கலைக்கழகத்தின் கணித பீடத்தில் சேருவதற்கு முன்பு, ஏவியேஷன் கார்ப்பரேஷனில் பணிபுரிந்தார், இங்கு இவர் 1991 ஆம் ஆண்டு இறக்கும் வரை பணியாற்றியுள்ளார்.

மேற்கோள்கள்
-----------

1. ↑  Rickles, Dean; Blum, Alexander (6 October 2015). "Paul Weiss and the genesis of canonical quantization". *European Physical Journal H* **40** (4–5): 469–487. doi:10.1140/epjh/e2015-60001-5. Bibcode: 2015EPJH...40..469R.
பிரித்தானிய அருங்காட்சியகக் கூடத்தின் கூரை
**பிரித்தானிய அருங்காட்சியகம்** என்பது இலண்டனில் அமைந்துள்ள, மனித வரலாறு, பண்பாடு என்பன தொடர்பான அருங்காட்சியகம் ஆகும். 7 மில்லியன்களுக்கு மேற்பட்ட காட்சிப் பொருட்களைக் கொண்டுள்ள இந்த அருங்காட்சியகம் உலகின் மிகவும் பெரியதும், முழுமையானதும் ஆகும். உலகின் எல்லாக் கண்டங்களில் இருந்தும் கொண்டுவரப்பட்ட இங்குள்ள காட்சிப் பொருட்கள் மனிதப் பண்பாட்டின் கதையை அதன் தொடக்க காலத்திலிருந்து தற்காலம் வரை விளக்கி ஆவணப்படுத்துகின்றன.

இந்த அருங்காட்சியகம், மருத்துவரும் அறிவியலாளருமான சர் ஆன்சு சுலோன் (Sir Hans Sloane) என்பவரின் சேகரிப்புக்களை அடிப்படையாகக் கொண்டு 1700 ஆம் ஆண்டில் தொடங்கப்பட்டது. புளூம்சுபரியில், இன்றைய அருங்காட்சியகம் இருக்கும் இடத்தில் அமைந்திருந்த மான்டேகு இல்லத்தில் இருந்த இந்த அருங்காட்சியகம் 1759 ஆம் ஆண்டில் பொதுமக்கள் பார்வைக்குத் திறக்கப்பட்டது. அதற்குப் பிற்பட்ட இரண்டரை நூற்றாண்டுக் காலத்தில் இது பல கிளை நிறுவனங்களைக் கொண்டதாக விரிவாக்கம் பெற்றது. இவற்றுள் தென் கென்சிங்டனில் 1887 ஆம் ஆண்டில் நிறுவப்பட்ட பிரித்தானிய இயற்கை வரலாற்று அருங்காட்சியகம் முதலாவது ஆகும். 1997 ஆம் ஆண்டில் பிரித்தானிய நூலகக் கட்டடம் திறந்து வைக்கப்படும் வரை, அருங்காட்சியகமும், தேசிய நூலகமும் ஒரே கட்டடத்திலேயே இயங்கிவந்தன.

குறிப்புகள்
-----------

1. ↑  "Collection size". *British Museum*.
2. ↑  Association of Leading Visitor Attractions (ALVA), 22 March 2022

வெளியிணைப்புக்கள்
-----------------

* பிரித்தானிய அருங்காட்சியக இணையத்தளம்
* பிரித்தானிய அருங்காட்சியகம் - காணொளி
* பிரித்தானிய மியூசிய வரலாற்றில் சில முக்கிய கட்டங்கள்
* பிரித்தானிய மியூசியம் பற்றிய தொலைக்காட்சி நிகழ்ச்சி பரணிடப்பட்டது 2009-01-26 at the வந்தவழி இயந்திரம்
* புளூம்சுபரி 1759 கண்காட்சி பரணிடப்பட்டது 2011-05-11 at the வந்தவழி இயந்திரம்
* ஆழ்கடலில் கிடைத்த அற்புதம்
**சைலண்ட் ஸ்பிரிங்** (*Silent Spring*) என்பது ராகல் கார்சனின் சுற்றுச்சூழல் அறிவியல் புத்தகம் ஆகும். 27 செப்டெம்பர் 1962 அன்று இந்த புத்தகம் வெளியிடப்பட்டது. பூச்சிக்கொல்லிகளின் கண்மூடித்தனமான பயன்பாடு சூழலில் தீங்கு விளைவிக்கும் வீரியத்தை இது ஆவணப்படுத்தியுள்ளது. வேதித் தொழிற்துறை தவறான தகவலை பரப்புவதாக கார்சன் குற்றம் சாட்டியதோடு, அரசுத்துறை அலுவலர்கள் தொழில்துறையின் சந்தைப்படுத்தல் விளம்பரங்களை சந்தேகத்திற்கு இடமின்றி ஏற்றுக்கொள்வதற்காகவும் குற்றம் சாட்டினார்.

1950களின் பிற்பகுதியில், கார்சன் சுற்றுச்சூழலியல் அறம் சார்ந்து பணியாற்றத் தொடங்கினார். அதிலும், குறிப்பாக, வேதித் தொகுப்பு முறையில் தயாரிக்கப்பட்ட பூச்சிக்கொல்லிகளால் ஏற்படுத்தப்படுவதாக நம்பப்படும் சூழலியல் பிரச்சனைகள் குறித்து இவரது ஆய்வுப்பணி இருந்தது. இதன் விளைவாக *சைலண்ட் இசுபிரிங்* என்ற புத்தகம் எழுதப்பட்டது. இப்புத்தகம் சுற்றுச்சூழல் பிரச்சனைகள் குறித்து அமெரிக்க மக்களின் கவனத்தை ஈர்த்தது. இப்புத்தகம் வேதித்தொழிற்சாலைகளின் கடும் எதிர்ப்பை சந்தித்தது. இருப்பினும், இப்புத்தகம் பொது மக்களின் எண்ணத்தை மாற்றியமைக்க உதவியதோடு, அமெரிக்க பூச்சிக்கொல்லிக் கொள்கையில் ஒரு மாற்றம் ஏற்படவும் காரணமாக அமைந்தது. இதன் காரணமாக தேசிய அளவில் டி.டி.டீ யை வேளாண் பயன்பாட்டில் தடை விதிக்கப்பட்டது. மேலும், ஐக்கிய அமெரிக்க சுற்றுச்சூழல் பாதுகாப்பு நிறுவனம் என்ற சுற்றுச்சூழல் பாதுகாப்பு நிறுவனம் உருவாவதற்கான காரணமாகவும் அமைந்தது.

மேற்கோள்கள்
-----------


1. ↑  McLaughlin, Dorothy. "Fooling with Nature: *Silent Spring* Revisited". *Frontline*. PBS. Archived from the original on மார்ச்சு 10, 2010. பார்க்கப்பட்ட நாள் ஆகத்து 24, 2010.
2. ↑  "DDT". United States Environmental Protection Agency. Archived from the original on October 22, 2007. பார்க்கப்பட்ட நாள் November 4, 2007.
3. ↑  Paull, John (2013) "The Rachel Carson Letters and the Making of Silent Spring" பரணிடப்பட்டது 2013-11-03 at the வந்தவழி இயந்திரம், SAGE Open, 3 (July):1–12.
4. ↑  Josie Glausiusz. (2007), "Better Planet: Can A Maligned Pesticide Save Lives?" *Discover Magazine*. p. 34.
பாசன நீரினைப் பயிர்கள் மீது ஒரு குறிப்பிட்ட உயரத்தில் இருந்து தூவும் முறைக்கு **தூவல் பாசனம்** என்று பெயர். உலோகக் குழாய்களுடன் சுழலும் தெளிப்புக் குழாய்கள் ஒரு குறிப்பிட்ட உயரத்தில் அமைக்கப்பட்டு நீரை மிகுந்த அழுத்தத்துடன் செலுத்தும்போது தெளிப்பான்கள் சுழன்று நீரை பனிபோலவோ அல்லது மழைத்துளி போலவோ ஒரே சீராக தூவி நிலத்தை நனைக்கிறது. இப்பாசன முறை காப்பி, தேயிலைத் தோட்டங்கள் மற்றும் புல் தரைகளுக்கு பயன்படுத்தப்பட்டு வருகிறது.

தூவல் பாசனத்தின் முக்கியத்துவம்
-------------------------------

இவ்வகைப் பாசனம் பின்வரும் நேர்வுகளில் பயன்படுத்தப்படுகிறது.

1) காப்பி பூக்கும் பருவத்தில் கூடுதல் பாசனமாக பயன்படுகிறது.

2) நிலச்சரிவு, வெப்பம், உறைபனி உள்ள பகுதிகளில் இம்முறை ஏற்றது.

எந்த பயிர்கள் அடிக்கடி மழையை விரும்புகிறதோ அப்பயிர்களு்ககு திடீரென் ஏற்படும் வறட்சியிலிருந்து காப்பாற்ற இம்முறை உதவுகிறது. எனவே இதனை 'கூடுதல் பாசனம்' என்றும் அழைக்கப்படுகிறது.

தூவல் பாசனத்தின் நிறைகள்
------------------------

இம்முறையானது நாற்றங்கால்களுக்கு இது மிகச் சிறந்த பாசன முறையாகும். எவ்வித நிலச்சரிவான பகுதிக்கும் இப்பாசன முறை ஏற்றது.3) உறைபனி, கடும் வெப்பம் போன்றவற்றிலிருந்து பயிரைக் காக்க உதவுகின்றது.

மேற்கோள்கள்
-----------

1. ↑  "Irrigation: Spray or Sprinkler Irrigation | U.S. Geological Survey". *www.usgs.gov*. பார்க்கப்பட்ட நாள் 2022-09-09.
2. ↑  "CHAPTER 5. SPRINKLER IRRIGATION". *www.fao.org*. பார்க்கப்பட்ட நாள் 2022-09-09.
**கிரிஜா வைத்தியநாதன்** (*Girija Vaidyanathan*, பிறப்பு:1 சூலை 1959) இந்தியாவின் தமிழ்நாட்டைச் சேர்ந்தவர். 1981-ஆம் ஆண்டில் இந்திய ஆட்சிப்பணி அதிகாரியான இவர், தமிழ்நாடு அரசு தலைமைச் செயலாளராக பணியாற்றியவர்.

வாழ்க்கை குறிப்புகள்
--------------------

இவரது தந்தை ச. வெங்கிடரமணன் இந்திய ரிசர்வ் வங்கியின் ஆளுநராக (1990 - 1992) இருந்தவர்.

இவர் பிரபல நடிகரும் அரசியல்வாதியுமான எஸ். வி. சேகரின் மைத்துனியாவார்.

கல்வி
-----

இயற்பியலில் முதுநிலை படிப்பும், நல வாழ்வு பொருளாதாரத்தில் முனைவர் பட்டமும் பெற்றவர்.

1981 ஆம் ஆண்டு இந்திய ஆட்சிப் பணி தேர்வில் பெண்களில் முதல் இடத்தையும், தேர்வுக்குத் தோற்றிய ஒரு லட்சத்துக்கும் மேற்பட்டவர்களில் ஒன்பதாவது இடத்தையும் பெற்றார்.

அரசுப் பணிகள்
-------------

2011-இல் சுகாதாரச் செயலராக இருந்த கிரிஜா வைத்தியநாதன், ஏற்கனவே செயல்பாட்டில் இருந்த முதலமைச்சர் காப்பீட்டுத் திட்டத்தை புதிதாக வடிவமைத்தவர். 
மேலும் தமிழ்நாட்டின் நிதித்துறை, பள்ளிக் கல்வித் துறை, நில நிர்வாகத் துறை, சுகாதாரத்துறை, வேளாண்மைத் துறைகளில் பணியாற்றியவர்.

2016-இல் கூடுதல் தலைமைச் செயலாளராக பதவி வகித்து வந்த கிரிஜா வைத்தியநாதன், நில நிர்வாகம் மற்றும் வருவாய் துறை ஆணையராகவும் பொறுப்பு வகித்து வந்தார்.

### தலைமைச் செயலர் பதவியில்

தமிழ்நாடு அரசின் தலைமைச் செயலராக 22 டிசம்பர் 2016 அன்று தமிழக ஆளுநரால் கிரிஜா வைத்தியநாதன் நியமிக்கப்பட்டு , 2019 வரை அப்பதவியயை வகித்தார் .நிர்வாக சீர்திருத்தம், கண்காணிப்பு ஆணையர் ஆகிய பதவிகள் கூடுதல் பொறுப்பாக வழங்கப்பட்டன.

இவர் தமிழ் நாட்டின் 45 ஆவது தலைமைச் செயலராவார் என்பதுடன் நான்காவது பெண் தலைமைச் செயலருமாவார். இதற்கு முன்னர் லட்சுமி பிரானேஷ், எஸ். மாலதி, ஷீலா பாலகிருஷ்ணன் ஆகிய பெண்கள் தலைமைச் செயலர்களாகப் பணியாற்றியுள்ளனர்.

மேற்கோள்கள்
-----------

1. ↑  "AIADMK's pick of no-nonsense Girija Vaidhyanathan as Chief Secretary surprises many". *இந்தியன் எக்ஸ்பிரஸ்*. 23 டிசம்பர் 2016. Archived from the original on 23 டிசம்பர் 2016. பார்க்கப்பட்ட நாள் 23 டிசம்பர் 2016. `{{cite web}}`: Check date values in: `|accessdate=`, `|date=`, and `|archivedate=` (help)
2. ↑  "What led to the appointment of Girija Vaidyanathan as TN chief secretary?". oneindia.com. 22 டிசம்பர் 2016. Archived from the original on 23 டிசம்பர் 2016. பார்க்கப்பட்ட நாள் 23 டிசம்பர் 2016. `{{cite web}}`: Check date values in: `|accessdate=`, `|date=`, and `|archivedate=` (help)
3. 1 2 3  "Chennai-born Girija is new chief secretary". *டைம்ஸ் ஆஃப் இந்தியா*. 23 டிசம்பர் 2016. Archived from the original on 2016-12-23. பார்க்கப்பட்ட நாள் 23 டிசம்பர் 2016. `{{cite web}}`: Check date values in: `|accessdate=` and `|date=` (help)
4. ↑  "Girija Vaidyanathan is new TN Chief Secretary, Rama Mohana Rao sacked". *டெக்கான் க்ரானிக்கிள்*. 22 டிசம்பர் 2016. Archived from the original on 22 டிசம்பர் 2016. பார்க்கப்பட்ட நாள் 23 டிசம்பர் 2016. `{{cite web}}`: Check date values in: `|accessdate=`, `|date=`, and `|archivedate=` (help)
5. ↑  Girija Vaidyanathan appointed Chief Secretary of Tamil Nadu
**துங்ரோ நோய்** என்பது இளம் பயிர்களைத் தாக்கி அதிகளவில் மகசூல் இழப்பை ஏற்படுத்தும் ஒரு நச்சுயிரி நோயாகும். நெல் துங்ரோ பெஸ்லிஃபாம் வைரஸ் மற்றும் நெல் துங்ரோ ஸ்பெரிகல் வைரஸ் போன்ற நுண்ணுயிரிகளால் ஏற்படும் இந்நோய் எல்லாப் பருவங்களிலும் (நாற்றங்கால் முதல் அறுவடை வரை) நெற்பயிர்களைத் தாக்கும். *துங்ரோ* என்பது பிலிப்பினோ பேச்சுவழக்கில் 'வளர்ச்சி சீரழிவு' என்று பொருள்படும்.மேலும் இந்த வைரஸ் முதன்முதலில் பிலிப்பைன்ஸில் 1975 ஆம் ஆண்டில் கண்டறியப்பட்டது.

அறிகுறிகள்
----------

தாக்கப்பட்ட இலைகள் முதலில் மஞ்சளாகவும் பின்பு ஆரஞ்சு கலந்த மஞ்சள் அல்லது துரு போன்ற பழுப்பு கலந்த மஞ்சள் நிறமாகக் காணப்படும். செடிகளின் வளர்ச்சி குன்றி நுனி இலைகள் வெளிப்பக்கமாக சுருண்டு காணப்படும். குருத்து இலைகளில் தேமல் போன்ற வெளிறிய திட்டுகள் தென்படும். மேலும் இது நெற்பயிரின் அனைத்து வளர்ச்சி நிலைகளையும் தாக்கக் கூடியதாகும்.

பரவும் விதம்
------------

பச்சைத் தத்துப் பூச்சிகள் (நெஃபோடெட்டிக்ஸ் வைரசென்ஸ்) நெற்பயிரின் இலைகளின் சாறினை உறிஞ்சும் போது அவற்றின் குழலுக்குள் உள்ள நச்சுயிரி செடியினுள் செலுத்தப்பட்டு இந்நோய் ஏற்படும்.  நெற்பயிர் துங்ரோ உருளை வடிவ நச்சுயிரானது 100-300 மிமீ நீளமும், 30-35 மிமீ அகலமும் கொண்டது. இந்த நச்சுயிரியானது இரு உட்கரு அமிலமாக 8.3 கிலோ பைட்ஸ் (8.3 kb) அளவு கொண்டது. நெற்பயிர் துங்ரோ கோள வடிவ நச்சுயிரி சீரான வடிவமுடையது. அதன் குறுக்களவு 30 நானோ மீட்டர் ஆகும். இந்த நச்சுயிரி பலகற்றை ஒரு புரியிழையுடைய உட்கரு அமிலமாக 12 கிலோ பைட்ஸ் அளவைக் கொண்டுள்ளது.

மேற்கோள்கள்
-----------

1. ↑  "Genus: Tungrovirus - Caulimoviridae - Reverse Transcribing DNA and RNA Viruses - International Committee on Taxonomy of Viruses (ICTV)". Archived from the original on 7 December 2020.
2. ↑  "பயிர் பாதுகாப்பு :: நெல் பயிரைத் தாக்கும் நோய்கள்".
3. ↑  நெற்பயிரில் பூச்சி நோய் மேலாண்மை - முனைவர். மு. தேவநாதன் - நெல் ஆராய்ச்சி நிலையம் - திரூர்
நான்கு கேரட்டுகளுடன் ஒரு கண்ணாடிக்கோப்பையில் உள்ள கேரட் சாறு.**கேரட் சாறு அல்லது மஞ்சள் முள்ளங்கிச் சாறு** (Carrot juice) என்பது மஞ்சள் முள்ளங்கியில் இருந்து தயாரிக்கப்படும் சாறாகும் .

கண்ணோட்டம்
----------

ஈரானிய அஜர்பைஜானின் தப்ரீசில் ஒரு பெட்டி மாக்கரோன்கள் மற்றும் ஒரு கோப்பை கேரட் சாறு
கேரட் சாற்றில் உயிர்ச்சத்து ஏ வின் ஆதாரமான β- கரற்றீன் அதிகமாக உள்ளது, ஆனால் இது இலைக்காடி போன்ற உயிர்ச்சத்து பி மற்றும் கால்சியம், செப்பு, மக்னீசியம், பொட்டாசியம், பாசுபரசு மற்றும் இரும்பு உள்ளிட்ட பல தாதுக்களிலும் அதிகமாக உள்ளது. ஒரு இறாத்தல் (454கிராம்) கேரட்டில் சுமார் 236 மில்லி சாறு பெறலாம்.[], இது ஆப்பிள் மற்றும் தோடம்பழம் போன்ற பழங்களுடன் ஒப்பிடுகையில் குறைந்த மகசூல் கொண்டது. கேரட் சாற்றில் இருந்து கூழ் பிரிப்பது கடினமானதாகும்.

பீட்டா-கரற்றீன் அதிகமுள்ள பல தயாரிப்புகளைப் போலவே, இது தற்காலிக *கரோட்டீனோடெர்மாவை* (மஞ்சள் தோல்) ஏற்படுத்தலாம், இது ஒரு தீங்கற்ற தோல் நிலையாகும், இதன் விளைவாக மேற்புறத்திற்கு ஆரஞ்சு-மஞ்சள் நிறம் உருவாகலாம். 

கேரட் சாறு செறிவூட்டப்பட்ட கேரட்டின் தனித்துவமான இனிப்புச் சுவை கொண்டது. பல சாறுகளைப் போலல்லாமல், இது ஒளிபுகாது. இது பெரும்பாலும் சத்துணவு பானமாக உட்கொள்ளப்படுகிறது. கேரட்டைக் கொண்டு நூற்றுக்கணக்கான ஆண்டுகளாக சூப்கள் மற்றும் பழச்சாறுகள் தயாரிக்கப்படுகிறது.

ஊட்டச்சத்து தகவல்
-----------------

1 கப் கேரட் சாறு (236 மில்லி) அமெரிக்க ஐக்கிய நாடுகள் வேளாண்மைத் துறையின் தகவலின் படி பின்வரும் ஊட்டச்சத்து தகவல்களைக் கொண்டுள்ளது:

* கலோரிகள்: 95
* கொழுப்பு: 0.35
* கார்போஹைட்ரேட்டுகள்: 21.90
* நார்ச்சத்து: 1.9
* புரதம்: 2.24
* கொலஸ்டிரால்: 0.010

மேற்கோள்
--------

1. ↑  Kristin Mortensen. "Toxicity of Carrot Juice". *Livestrong.com*. பார்க்கப்பட்ட நாள் 5 May 2015.
2. ↑  "NDL/FNIC Food Composition Database Home Page". *usda.gov*. Archived from the original on 3 March 2015. பார்க்கப்பட்ட நாள் 5 May 2015.

வெளி இணைப்புகள்
---------------

* Beta Carotene, Mayo Clinic
**பி. ஸ்வேதா** (*P. Shwetha*) என்பவர் ஒரு இந்திய நடிகை ஆவார். இந்திய ஒன்றியம், தமிழ்நாட்டின் சென்னையில் பிறந்த இவர் சந்தோஷ் சிவன் இயக்கிய விமர்சன ரீதியாக பாராட்டப்பட்ட *மல்லி* (1998) திரைப்படத்தின் வழியாக அறிமுகமானார். அப்படத்தில் மல்லி என்ற சிறுமியாக நடித்தார். தனது சிறந்த நண்பரின் நோயைக் குணப்படுத்தக்கூடிய நீல நிற தெய்வமணிக் கல்லைத் தேடும் சாகசத்தில் ஈடுபடும் பெண்ணாக அதில் நடித்தார். அப்படத்தில் நடித்ததற்காக 1999 ஆம் ஆண்டில் சிறந்த குழந்தைக் கலைஞருக்கான தேசிய திரைப்பட விருதை வென்றார். *குட்டி* திரைப்படத்தில் நடித்ததற்காக 2002 ஆம் ஆண்டில் சிறந்த குழந்தைக் கலைஞருக்கான மற்றொரு தேசிய திரைப்பட விருதை வென்றார். குட்டியின் கதை குழந்தைத் தொழிலாளர் பற்றியது. இவர் சந்தோஷ் சிவன் படமான *நவரசாவில்* நடித்தார்.

இவர் சென்னை அண்ணா பல்கலைக்கழகத்தில் கல்லூரிப் படிப்பை மேற்கொண்டவர்.

திரைப்படவியல்
-------------

| ஆண்டு | படம் | பாத்திரம் | மொழி | குறிப்புகள் |
| --- | --- | --- | --- | --- |
| 1998 | *மல்லி* | மல்லி (சிறுமி) | தமிழ் | சிறந்த குழந்தை நட்சத்திரத்துக்கான தேசிய திரைப்பட விருது |
| 1998 | *தேசிய கீதம்* |  | தமிழ் | "என் கனவினை" பாடலில் சிறப்புத் தோற்றம் |
| 1999 | *மனம் விரும்புதே உன்னை* | கவிதா | தமிழ் |  |
| 2001 | *குட்டி* | குட்டி | தமிழ் | சிறந்த குழந்தை நட்சத்திரத்துக்கான தேசிய திரைப்பட விருது |
| 2004 | *ஆய்த எழுத்து* | ஜோ | தமிழ் |  |
| 2005 | *நவரசா* | ஸ்வேதா | தமிழ் |  |
|

வெளியிணைப்புகள்
---------------

* ஐ.எம்.டி.பி இணையத்தளத்தில் P. Shwetha
**மோகன் சம்செர் ஜங் பகதூர் ராணா** (**Mohan Shumsher Jung Bahadur Rana**) (நேபாளி: मोहन सम्शेर जंगबहादुर राणा) (23 டிசம்பர் 1885 – 6 சனவரி 1967) (பதவிக் காலம்: 30 ஏப்ரல் 1948 - 12 நவம்பர் 1951)
நேபாள இராச்சியத்தின் 17வது பிரதம அமைச்சராகவும், வெளியுறவுத் துறை அமைச்சராகவும் 30 ஏப்ரல் 1948 முதல் 12 நவம்பர் 1951 முடிய பணியாற்றியவர். இவர் நேபாள இராச்சியத்தின் ராணா வம்சத்தின் இறுதி பரம்பரி பிரதம அமைச்சர் ஆவார்.

1950ல் நேபாள பிரதம அமைச்சர் மோகன் சம்செர் பகதூர் ராணாவின் சர்வாதிகார நிர்வாகத்திற்கு எதிராக, நேபாள மன்னர் திரிபுவன், பட்டத்து இளவரசன் மகேந்திரா மற்றும் மூத்த பேரன் பிரேந்திராவுடன் இந்தியாவில் அடைக்கலம் புகுந்தார். அந்நேரத்தில் மகேந்திராவின் மூன்றறை வயது இளைய மகன் ஞானேந்திரா, நேபாள மன்னராக, மோகன் சம்செர் பகதூர் ராணாவால் முடிசூட்டப்பட்டார்.

இந்திய அரசு, நேபாள பிரதம அமைச்சர் சம்செர் பகதூர் ராணா, நேபாள காங்கிரஸ் மற்றும் நேபாள மன்னர் திரிபுவன் ஆகியோர்களுக்கு ஏற்பட்ட உடன்படிக்கையின் படி, 1951ல் மன்னர் திரிபுவன் நேபாளம் திரும்பி மன்னராக பதவியேற்றார்.

1951களின் முடிவில் நேபாளி காங்கிரஸ் கட்சியின் ஆதரவால், நேபாள இராச்சியத்தில் ராணா வம்சத்தின் பரம்பரை ஆட்சி ஒழிக்கப்பட்டதால் மோகன் சம்செர் பகதூர் ராண பிரதம அமைச்சர் பதவியிழந்ததால், நேபாளி காங்கிரஸ் கட்சியின் மாத்ரிக பிரசாத் கொய்ராலா, 16 நவம்பர் 1951ல் நேபாள பிரதம அமைச்சராக பதவியேற்றார்.

இறப்பு
------

பிரதமர் அமைச்சர் பதவி இழந்த மோகன் பகதூர் ராணா, நேபாளத்திலிருந்து வெளியேறி, இந்தியாவின் பெங்களூரில் தங்கியிருந்த போது, 1967ல் இறந்தார்.

இதனையும் காண்க
--------------

* நேபாள பிரதம அமைச்சர்கள்

மேற்கோள்கள்
-----------

1. ↑  Royal Ark

| அரசியல் பதவிகள்
 |
| --- |
| முன்னர்**பத்ம சம்செர் ஜங் பகதூர் ராணா** | **நேபாள பிரதம அமைச்சர்**1948–1951 | பின்னர்**மாத்ரிக பிரசாத் கொய்ராலா** |
**இலக்கன் சிங் யாதவ்** (*Lakhan Singh Yadav*) என்பவர் இந்திய அரசியல்வாதியும் இந்தியத் தேசிய காங்கிரசின் உறுப்பினரும் ஆவார். இவர் கால்நடை பராமரிப்பு மற்றும் மீனவர் நலத்துறை அமைச்சகத்தின் முன்னாள் அமைச்சர் ஆவார்.

அரசியல் வாழ்க்கை
----------------

யாதவ் தனது ஆரம்பக்கால அரசியல் வாழ்க்கையைப் பகுஜன் சமாஜ் கட்சியுடன் இணைந்து தொடங்கினார். 1990-இல் கிர்ட் சட்டமன்றத் தொகுதியில் முதல் முறையாகப் போட்டியிட்டு மூன்றாவது இடத்தைப் பிடித்தார்.

பின்னர், மீண்டும் 1993-இல் கிர்டிலிருந்து பகுஜன் சமாஜ் கட்சி வேட்பாளராகப் போட்டியிட்டு பலேந்து சுக்லாவிடம் தோல்வியடைந்தார். 1998ஆம் ஆண்டு நடைபெற்ற சட்டமன்றத் தேர்தலில் அன்றைய அமைச்சர் பலேந்து சுக்லாவை தோற்கடித்து வெற்றி பெற்று சட்டமன்ற உறுப்பினர் ஆனார். மத்தியப் பிரதேசத்தின் அப்போதைய முதல்வராக இருந்த திக்விஜய சிங்கின் ஆதரவின் கீழ் இந்தியத் தேசிய காங்கிரசில் இணைந்தார்.

இவர் 2003 சட்டமன்றத் தேர்தலில் கிரிட் தொகுதியில் காங்கிரசு சார்பில் போட்டியிட்டார். ஆனால் பாஜகவின் பிரிஜேந்திர திவாரியிடம் தோல்வியடைந்தார்.

2008-இல் புதிதாக உருவாக்கப்பட்ட பிதர்வார் சட்டமன்றத் தொகுதியில் காங்கிரசு சார்பில் போட்டியிட்டு பாஜக வேட்பாளர் பிரிஜேந்திர திவாரியை 10,000 வாக்குகள் வித்தியாசத்தில் தோற்கடித்தார்.

2013 சட்டமன்றத் தேர்தலில் பாஜக மூத்த தலைவரும், அமைச்சருமான அனூப் மிசுராவை 6000 வாக்குகள் வித்தியாசத்தில் தோற்கடித்தார்.

2018 சட்டமன்றத் தேர்தலில் மூத்த பாஜக தலைவரும் முன்னாள் அமைச்சரும் மொரீனாவின் அப்போதைய சட்டமன்ற உறுப்பினரான சிறீ அனூப் மிசுராவை 12000 வாக்குகள் வித்தியாசத்தில் மீண்டும் மீண்டும் தோற்கடித்தார்.

2018ஆம் ஆண்டில், மத்தியப் பிரதேசத்தில் காங்கிரசு கட்சி ஆட்சியை அமைத்தது. இதன் அமைச்சரவையில் யாதவ் கால்நடை பராமரிப்பு மற்றும் மீனவர் நல அமைச்சகத்தில் அமைச்சராக நியமிக்கப்பட்டார்.

அரசியல் பார்வைகள்
-----------------

யாதவ் காங்கிரசு கட்சியின் சித்தாந்தத்தை ஆதரிப்பவர்; 1999 முதல் மத்தியப்பிரதேச காங்கிரசு கட்சியின் உறுப்பினராக உள்ளார்.

தனிப்பட்ட வாழ்க்கை
------------------

யாதவ் சாரதா சிங் யாதவை மணந்தார்.

மேலும் பார்க்கவும்
------------------

* மத்திய பிரதேச சட்டமன்றம்

மேற்கோள்கள்
-----------

1. ↑  "MLA Profile" (PDF). *MP Vidhansabha*. பார்க்கப்பட்ட நாள் 15 May 2018.
**சுவாமி அஜராத்மானந்தா** (1950 - மே 21, 2011) கிழக்கிலங்கையில் மட்டக்களப்பு இராமகிருஷ்ண மட முதல்வராக இருந்தவர்.

வாழ்க்கைச் சுருக்கம்
--------------------

மட்டக்களப்பு வாழைச்சேனையின் தளவாய் என்ற ஊரைச் சேர்ந்த இவரின் இயற்பெயர் முத்துக்குமார். மட்டக்களப்பு சிவானந்தா தேசிய பாடசாலையில் கல்வி பயின்ற இவர் அங்கு படித்துக்கொண்டிருந்தபோதே ஆன்மிகத்தில் ஈடுபட்டார். பின்னர் இந்தியா சென்று அங்குள்ள இராமகிருஷ்ண மடத்தில் பணியாற்றியதுடன் குருப்பட்டத்தையும் அங்கேயே பெற்றுக்கொண்டார். இதனைத் தொடர்ந்து தனது 50வது வயதில் சுவாமியாக அறிவிக்கப்பட்டதுடன் இந்தியா மற்றும் கொழும்பில் உள்ள இராமகிருஷ்ண மடங்களில் பணியாற்றினார்.

1987 ஆம் ஆண்டு தொடக்கம் மட்டக்களப்பு இராமகிருஷ்ண மடத்தில் ஆன்மிகப் பணியாற்றி வந்த அஜராத்மானந்தா, சுவாமி ஜீவானந்த மகராஜ் மகாசமாதி அடைந்ததையடுத்து மட்டக்களப்பு இராமகிருஷ்ண மடத்தின் தலைவராகப் பணியாற்றி வந்தார்.

மறைவு
-----

சுவாமி அஜராத்மனாந்தா இந்தியாவிலுள்ள மருத்துவ மனையொன்றில் சிகிச்சை பெற்று மட்டக்களப்பிற்கு வந்த நிலையிலேயே மீண்டும் சுகயீனமுற்று மட்டக்களப்பு தனியார் மருத்துவ மனையில் 2011, மே 15 இல் சிகிச்சைக்காக அனுமதிக்கப்பட்டு மே 21 இல் காலமானார்.

மேற்கோள்கள்
-----------

1. ↑  சுவாமி அஜராத்மானந்தாஜி இயற்கை எய்தினார், தமிழ்மிரர், மே 21, 2011
2. ↑  மட்டக்களப்பு இராம கிருஸ்ண மிஸன் சுவாமிகள் ஜீவசமாதி- தமிழ் தேசிய கூட்டமைப்பு அனுதாபம் பரணிடப்பட்டது 2011-05-25 at the வந்தவழி இயந்திரம், தமிழ்வின், மே 21, 2011
**அதுல் குமார் அஞ்சான்** *(Atul Kumar Anjaan)* ( இந்தியாவின் லக்னோவில் பிறந்த இவர் இந்தியப் பொதுவுடைமைக் கட்சியின் தேசிய செயலாளர் ஆவார். இவர் மாநில வாரியப் பள்ளிபடிப்பு இளங்கலை பட்டப்படிப்பு, முதுகலை பட்டப்படிப்பு பின்னர் இளங்கலைச் சட்டம் ஆகியவற்றை லக்னோவில் முடித்தார். கோசி மக்களவைத் தொகுதி பல முறை இந்தியப் பொதுவுடைமைக் கட்சியின் (சிபிஐ) வேட்பாளர்களை அனுப்பிய வரலாற்றைக் கொண்டுள்ளது 1980 களின் முற்பகுதி வரை வட இந்தியாவில் பொதுவுடைமைக் கட்சியின் கோட்டையாக இருந்தது. ஆனால் 1990 களில் இருந்து கட்சி தனது பலத்தை இழந்தது. ஆனாலும் கட்சி இவரை தேர்தலில் போட்டியிட வைத்தது. 2014 ,இந்தியப் பொதுத் தேர்தலில் கோசி மக்களவைத் தொகுதியின் பொதுவுடமைக் கட்சி வேட்பாளராக போட்டியிட்டார். 1998 முதல் மக்களவைத் தேர்தலில் தோல்வியையே சந்தித்து வருகிறார்.

மேலும் காண்க
------------

* கல்பநாத் ராய்
* முக்தார் அன்சாரி
* சார்கண்டே ராய்

குறிப்புகள்
-----------

1. ↑  "Election Commission of India".
2. ↑  "Left convention to focus on isolating communal forces: Atul Kumar Anjaan".
3. ↑  Atul Kumar Anjaan
4. ↑  "Election Commission Record of Dr. Atul Kumar Anjaan".
5. ↑  "Biodata of Dr. Atul Kumar Anjaan". Archived from the original on 19 May 2014. Alt URL
6. ↑  "Information and Statistics-Parliamentary Constituencies-70-Ghosi". Chief Electoral Officer, Uttar Pradesh website.
**மைசூர் நரசிம்மாச்சார் இலட்சுமி தேவி**, என அழைக்கப்படும் **மை. நா. இலட்சுமி தேவி** (*M. N. Lakshmi Devi*) என்பவர் ஒரு மூத்த கன்னடத் திரைப்படக் கலைஞர் ஆவார். இவர் சிந்தாமணியினைச் சார்ந்தவர். மேலும் 7 தசாப்தக் கால வாழ்க்கையைக் கொண்ட இவர் சிறீனிவாச கல்யாணா (1952) திரைப்படத்தில் அறிமுகமாகிக் கிட்டத்தட்ட 1000 படங்களில் நடித்துள்ளார். தேவி "பக்த கனகதாச" (1960), "பங்காரத மநுஷ்ய "(1972), "வீரா கேசரி" (1963) உட்படப் பல திரைப்படங்களில் நடித்ததன் மூலம் நன்கு அறியப்படுகிறார்.

தேவி 1952ஆம் ஆண்டு சிறீனிவாச கல்யாணாம் திரைப்படம் மூலம் அறிமுகமானார். *ரத்னா மஞ்சரி (1962)* திரைப்படத்தின் "யாருரு நீருரு" என்ற பாடல் லட்சுமி தேவி மற்றும் நரசிம்மராஜுவில் படமாக்கப்பட்டது. தேவி பல தொடர்களிலும் நடித்துள்ளார். இன்னும் இவர் படங்களில் நடித்து வருகிறார் (கூகிள்-2013) (ராஜாஹுலி-2013). கன்னடச் சினிமாவில் 72 ஆண்டுகள் திரை இருப்பைக் கொண்ட ஒரே நடிகை இவர் ஆவார்.

விருதுகள்
---------

* 2001-02 - சிறந்த துணை நடிகைக்கான கர்நாடக மாநில திரைப்பட விருது - *கல்லர கல்லா*.
* 2006-07 - டாக்டர் ராஜ்குமார் வாழ்நாள் சாதனையாளர் விருது - கர்நாடக அரசு.

மேலும் காண்க
------------

* கன்னடத் திரைப்படத்துறை
* இந்தியத் திரைப்படத்துறை

மேற்கோள்கள்
-----------

1. ↑  "Archived copy" (PDF). *www.cscsarchive.org:8081*. Archived from the original (PDF) on 5 April 2012. பார்க்கப்பட்ட நாள் 12 January 2022.`{{cite web}}`: CS1 maint: archived copy as title (link)
**அசோஸ்பைரில்லம்** (Azospirillum) பாக்டீரியா வகையைச் சார்ந்த ஒரு நுண்ணுயிரி ஆகும். மண்ணில் வாழும் இந்நுண்ணுயிரி காற்றிலுள்ள தழைச்சத்தை ஈர்த்து நிலைநிறுத்தி நெற்பயிருக்கு அளிக்கவல்லது. இது காற்றிலுள்ள தழைச்சத்தைக் கிரகித்து 'இணைகூட்டு வாழ்' முறையில் நெற்பயிரின் வேர் மற்றும் வேர் சூழ் மண்டலத்தில் செயல்படுகிறது. பயறு வகைகளில் தோன்றும் ரைசோபியம் போல் வேர்களில் முடிச்சுகளை ஏற்படுத்தாமல் பயிரிடும்பொழுது பயிரோடு சேர்ந்து தழைச்சத்தை நிலைநிறுத்தும் தன்மை கொண்டது அசோஸ்பைரில்லம். பயிரிடப்படாத போது மண்ணில் தனித்து வாழும் நெற்பயிர் ஒளிச்சேர்க்கை மூலம் உற்பத்தி செய்யும் மாவுச்சத்தினை அசோஸ்பைரில்லம் பெற்றுக்கொண்டு அதற்குப் பதிலாகக் காற்றிலுள்ள தழைச்சத்தினைப் பிடித்து நெற்பயிருக்குக் கொடுக்கிறது. இதைத் தவிர பயிரின் வேர் வளர்ச்சியையும் மகசூலையும் அதிகரிப்பதுடன் வறட்சியைத் தாங்கும் திறனையும் கொடுக்கிறது.

அசோஸ்பைரில்லத்தின் வகைகள்
-------------------------

அசோஸ்பைரில்லத்தில் இரண்டு சிற்றினங்கள் உள்ளன.

* அசோஸ்பைரில்லம் பிரேசிலன்ஸி. இது, தானிய மற்றும் காய்கறிச் செடிகளில் செயலாற்றுவது.
* அசோஸ்பைரில்லம் ரைப்போரெம். இது, நெல், வாழை, கரும்பு ஆகிய பயிர்களில் செயலாற்றுவது.

மேற்கோள்கள்
-----------

* "நிலவளம்", ஜனவரி,2008, சென்னை:தமிழ்நாடு கூட்டுறவு மாநில வேளாண்மை மற்றும் ஊரக வளர்ச்சி வங்கி.
**அரவிந்த் சுப்பிரமணியன்** (*Arvind Subramanian*) தமிழ்நாட்டைச் சேர்ந்த பொருளியலாளரும் முன்னாள் இந்திய அரசின் முதன்மைப் பொருளியல் ஆய்வுரைஞரும் ஆவார். அக்டோபர் 16, 2014 முதல் சூன் 20, 2018 வரை இப்பொறுப்பில் இருந்தார்.

கல்வி
-----

சென்னையிலுள்ள டி.ஏ.வி. ஆண்கள் முதுநிலைப் பள்ளியில் அர்விந்த் பள்ளிப்படிப்பை முடித்தார். பொருளியல் பட்டப்படிப்பை தில்லியிலுள்ள செயின்ட் இசுடீபன் கல்லூரியிலும் முதுகலை வணிக மேலாண்மைப் படிப்பை ஆமதாபாதில் உள்ள இந்திய மேலாண்மைக் கழகத்தில் தொடர்ந்தார். ஆக்ஸ்போர்டு பல்கலைக்கழகத்தில் தன் முனைவர் பட்டத்தைப் பெற்றார்.

பணி
---

வாசிங்டன், டி. சி.யில் அமைந்துள்ள பீட்டர்சன் பன்னாட்டு பொருளியல் கழகத்தில் டென்னிசு வெதர்சுடோன் மூத்த ஆய்வாளராகவும் உலகளாவிய மேம்பாட்டு மையத்தில் மூத்த ஆய்வாளராகவும் பணியாற்றி உள்ளார். முன்னதாக அனைத்துலக நாணய நிதியத்தில் பொருளியலாளராகப் பணியாற்றியுள்ள அரவிந்த் இந்தியா, சீன மக்கள் குடியரசு, மற்றும் மாறிவரும் உலக பொருளாதாரச் செல்வாக்கு குறித்த வல்லுநராகக் கருதப்படுகிறார்.

எழுத்துப்பணி
------------

ஆங்கிலத்தில் *இந்தியாவின் முறை:பொருளியல் மாற்றத்தைப் புரிந்து கொள்ளுதல்*  (India's Turn: Understanding the Economic Transformation) என்ற நூலை 2008இலும் *ஒளிமறைப்பு: சீனாவின் பொருளியல் முதன்மையின் நிழலில் வாழ்வது* (Eclipse: Living in the Shadow of China's Economic Dominance) என்ற நூலை செப்டம்பர் 2011இலும் எழுதியுள்ளார். மேலும் 2012இல் *யார் மூலதனக் கணக்கை திறக்க வேண்டும்* (Who Needs to Open the Capital Account?) என்ற நூலை இணைந்து பதிப்பித்துள்ளார்.

2011இல் *ஃபாரின் பாலிசி* இதழ் இவரை உலகின் முதல் 100 உலகளாவிய சிந்தனையாளர்களில் ஒருவராக மதிப்பிட்டுள்ளது.

மேற்சான்றுகள்
-------------

1. ↑  The Times of India. "Arvind Subramanian appointed chief economic adviser". பார்க்கப்பட்ட நாள் 2014-10-16.
2. ↑  "All You Need To Know About Arvind Subramanian ..." பார்க்கப்பட்ட நாள் 24 சூன் 2021.
3. ↑  Foreign Policy. "100 Top Global Thinkers 2011". பார்க்கப்பட்ட நாள் 2012-05-19. `{{cite web}}`: `|author=` has generic name (help)
கருங்காலியில் செய்யப்பட்ட இலங்கை யானை மரக்கடைச்சல்
**கருங்காலி** (*Diospyros ebenum* - *இலங்கைக் கருங்காலி*) என்பது ஒருவகை மரமாகும். இம்மரம் மிகவும் அரிதாகவே காணப்படுகிறது. இம்மரத்தில் இருந்து மிகவும் உறுதியான பலகைகள் பெறப்படுகின்றன.

பயன்பாடுகள்
-----------

இந்தக் கருங்காலி மரத்தில் இருந்து பெறப்படும் பலகைகளை, கருங்காலிப் பலகை என்பர். இவை மிகவும் பெறுமதிமிக்க பலகை வகையாகும். இப்பலகைகள் கருப்பு நிறம் கொண்டவை. நூற்றாண்டுகளாக இரும்பை ஒத்த உறுதியுடன் கூடிய பலகைகள் இம்மரத்தில் இருந்து பெறப்படுகின்றன. குறிப்பாக இந்த மரத்தின் நடுப்பாகமான கருமை நிறம் கொண்ட பகுதியை வைரம் என்பர். அநேகமாக கருங்காலி மரத்தில் இருந்தே "உலக்கை" செய்யப்படுகிறது. சில இடங்களில் கருங்காலி அல்லாத பலகைகளில் இருந்து உலக்கை செய்யப்பட்டாலும், கருங்காலி உலக்கைகளுக்கான பெறுமதியை மற்றைய பலகைகள் பெறுவதில்லை. 

உலகின் விலைமதிப்புள்ள மரங்களில் ஒன்றாக ஆப்பிரிக்க கருமரம் (African blackwood), சந்தன மரம், செந்தந்த மரம் (pink ivory), அகில் மரம் ஆகியவற்றின் வரிசையில் கருங்காலி திகழ்கிறது.

காட்சியகம்
----------

* பியானோ விசைப்பலைகையில் கருங்காலிக் கட்டைகளும் (கருப்பு) தந்தக் கட்டைகளும் (வெள்ளை)பியானோ விசைப்பலைகையில் கருங்காலிக் கட்டைகளும் (கருப்பு) தந்தக் கட்டைகளும் (வெள்ளை)
* கருங்காலியில் செய்யப்பட்ட மரச்செதுக்கல்கருங்காலியில் செய்யப்பட்ட மரச்செதுக்கல்
* ஜப்பான் நாட்டுக் கருங்காலி துணித்தூரிகைஜப்பான் நாட்டுக் கருங்காலி துணித்தூரிகை
* சதுரங்கப் பலகையின் கறுப்பு நிறக்காய்கள்சதுரங்கப் பலகையின் கறுப்பு நிறக்காய்கள்
* கருங்காலிக் கதிரைகருங்காலிக் கதிரை
* கேபான் கருங்காலிப் பலகைகள் (முன்புறம் உள்ளவை)கேபான் கருங்காலிப் பலகைகள் (முன்புறம் உள்ளவை)
* வயலின் இசைக்கருவியின் கருங்காலி விரல்பலகையும் திருகுகளும்வயலின் இசைக்கருவியின் கருங்காலி விரல்பலகையும் திருகுகளும்
* வரிக் கருங்காலிவரிக் கருங்காலி
* கருங்காலி விரல்பலகைக் கொண்ட கிப்சன் லெஸ் பால் வகை கிட்டார்கருங்காலி விரல்பலகைக் கொண்ட கிப்சன் லெஸ் பால் வகை கிட்டார்
* கருங்காலி கொண்ட பெர்சியத் தார்கருங்காலி கொண்ட பெர்சியத் தார்

இலங்கையில்
----------

இலங்கையின் வடக்கு மற்றும் கிழக்கு பகுதிகளிலும் வடமத்திய மாகணத்திலும் தென்மாகாணத்தின் அம்பாந்தோட்டை மாவட்டத்திலும் கருங்காலி மரங்கள் காணப்படுகின்றன. இருப்பினும் மிகவும் அரிதான அல்லது அழிந்துவரும் மரங்களில் இதுவும் ஒன்றாகும்.

1. ↑  "10 Karungali wood benifits". *karungali.co.in*. 21 Feb 2024. பார்க்கப்பட்ட நாள் 26 September 2022.
2. ↑  "Top 10 Most Expensive Woods in the World". *Salpoente Boutique*. 18 November 2016. பார்க்கப்பட்ட நாள் 19 September 2020.
3. ↑  "11 Most Expensive Woods in the World". *Ventured*. 22 July 2020. பார்க்கப்பட்ட நாள் 19 September 2020.
மண்ணில் விதைகளை ஊன்றும் செயலுக்கு **விதைத்தல்** (Sowing) என்று பெயர். விதைத்தல் மூலம் பயிரிடப்படும் தாவரங்கள் ஓட்ஸ், கோதுமை, ராசி புல்வகைகள், பயறு வகைகள், சோளம் மற்றும் சோயா பீன்ஸ் போன்றவை ஆகும்.

விதைத்தலுக்கு முன்பு விதையின் தன்மை
-----------------------------------

விதைகள் தரமானதாகவும், தொற்று நோய்க்கிருமிகள் இல்லாமலும் இருக்க வேண்டும்.

விதைத்தலுக்கு முன்பு பொதுவாக கவனிக்க வேண்டியவை
----------------------------------------------

விதைக்கு விதை சரியான இடைவெளி விட்டு விதைக்க வேண்டும் மேலும், நிலத்தை ஈரப்படுத்த வேண்டும்.

விதைத்தலின் வகைகள்
------------------

விதைத்தலில் கை மூலம் விதைத்தல் இயந்திரம் மூலம் விதைத்தல் என இரு பெரு வகைப்பாடுகளாகப் பிரிக்கப்படுகின்றன.

### பாராம்பரிய முறைப்படியான விதைத்தல்

பாரம்பரிய முறைப்படியான கைமூலமான விதைப்பானது பின்வருமாறு வகைப்படுத்தப்படுகின்றன.

* முகடு விதைப்பு
* பரந்த படுக்கை விதைப்பு
* தள விதைப்பு

### எந்திரம் மூலம் விதைத்தல்

விதையானது புனலின் உதவியுடன் அல்லது நான்கு குழல்களுடன் கூடிய ஏர்கலப்பையின் உதவியுடன் விதைத்தல். இம்முறையில் விதைகள் உடனடியாக மூடப்படுவதால் பறவைகளிடமிருந்து பாதுகாக்கப்படுகிறது.

மேற்கோள்கள்
-----------

1. ↑  Nabin, Farhad. "Beds or flat-planting for southern wheat crops". academia.edu. பார்க்கப்பட்ட நாள் 4 June 2015.
**அசீனா முர்சீத்** (*Hasina Murshed*) என்பவர் வங்காளதேசத்தின் அரசியல்வாதி, கல்வியாளர் மற்றும் வங்காள சட்டமன்ற உறுப்பினர் ஆவார்.

வாழ்க்கை
--------

அசீனா முர்சீத், சையத் மன்சூர் முர்சீத் என்பவரை மணந்தார். இந்த இணையருக்கு சையத் தன்வீர் முர்சீத் என்ற மகன் இருந்தார். இவர் இவரது கணவரின் இரண்டாவது மனைவி. சையத் மன்சூர் முர்சீத்தின் முதல் மனைவி தாக்கா நவாப் குடும்பத்தைச் சேர்ந்தவர். சையத் தன்வீர் முர்சீத், தாக்கா நவாப் குடும்பத்தைச் சேர்ந்த யாஸ்மீன் முர்சீத்என்பவரை மணந்தார். அசீனா 1937-ல் பிரித்தானிய இந்தியாவின் வங்காள சட்டமன்றத்திற்குத் தேர்ந்தெடுக்கப்பட்டார். வங்காளத்தின் முதல் பெண் நாடாளுமன்றச் செயலாளர் இவர். இவர் சுயமாகப் படித்தவர். முஸ்லீம் பெண்களுக்கான வங்காளத்தின் முதல் கல்லூரியான லேடி பிரபோர்ன் கல்லூரியின் நிறுவனர்களில் இவரும் ஒருவர். இவர் லேடி பிரபோர்ன் கல்லூரியின் ஆட்சிக் குழுவின் உறுப்பினராகப் பணியாற்றினார். பிரித்தானிய ராஜ்ஜியத்தால் பிரித்தானிய பேரரசின் மிகச் சிறந்த ஆணை இவருக்கு வழங்கப்பட்டது. இவர் கூட்டணிக் கட்சி உறுப்பினராக இருந்தார். வங்காள சட்டப் பேரவையில், பெண் கல்வியின் முக்கியத்துவம் குறித்துப் பேசிய முர்சீத், மகளிர் கல்லூரி மற்றும் விடுதிகள் கட்டப்பட வேண்டும் என்று வலியுறுத்தினார்.

மேற்கோள்கள்
-----------

1. ↑  "Yasmeen Murshed". *nawabbari.com*. Nawab Bari. Archived from the original on 1 February 2018. பார்க்கப்பட்ட நாள் 30 November 2017.
பாம்பன் தீவை இந்தியாவின் நிலப்பரப்புடன் இணைக்கும் கட்டுமானத்தில் உள்ள தொடருந்து பாலம் வார்ப்புரு:SHORTDESC:பாம்பன் தீவை இந்தியாவின் நிலப்பரப்புடன் இணைக்கும் கட்டுமானத்தில் உள்ள தொடருந்து பாலம்
பழைய பாம்பன் பாலம் குறித்து அறிய, காண்க பாம்பன் பாலம்.

**புதிய பாம்பன் பாலம்** என்பது இந்தியாவின் பிரதான நிலப்பரப்பில் உள்ள மண்டபம் நகரத்தை பாம்பன் தீவில் உள்ள ராமேஸ்வரம் உடன் இணைக்கும் ஒரு தொடருந்துப் பாலமாகும். இந்தப் புதிய பாலம் 1914 இல் திறக்கப்பட்ட பாம்பன் பாலத்திற்கு அருகில் கட்டப்பட்டு வருகின்றது. 2.07 கிலோ மீட்டர் நீளம் கொண்ட இந்த புதிய பாலம் ஏறத்தாழ 100 தூண்களை கொண்டுள்ளது.

2019 ஆம் ஆண்டில், பழைய பாம்பன் பாலம் பாலத்தின் வயது மற்றும் பராமரிப்பில் உள்ள சிரமம் ஆகியவற்றைக் கருத்தில் கொண்டு அதற்கு இணையாக ஒரு புதிய பாலத்தை அமைக்க இந்திய ரயில்வே முடிவு செய்தது. 2019 நவம்பரில் இந்தியப் பிரதமர் நரேந்திர மோதி இந்தப் பாலத்திற்கு அடிக்கல் நாட்டினார். ₹540 கோடி மதிப்பீட்டில் உருவாகும் இந்த பாலத்தின் கட்டுமானப் பணிகள் மேற்கொள்ளப்பட்டு வருகின்றன. கடல் மட்டத்திலிருந்து 12.5 மீட்டர் உயரத்தில் அமைக்கப்பட்டுள்ள இந்தப் பாலம், பழைய பாலத்தை காட்டிலும் 3 மீட்டர் உயரமானது. பாலத்தின் நடுவில் உள்ள இரண்டு பதாகைகள் கப்பல்கள் எளிதில் கடந்து செல்ல ஏதுவாக தானியங்கி முறையில் தூக்கும் திறன் கொண்டவை.
தச்சு வணிகப் பள்ளியில் மாணவர்கள் மரவேலை திறன்களைக் கற்றுக்கொள்கிறார்கள், அண். 1920
**தொழிற்கல்விப் பள்ளி** (vocational school) **வர்த்தகப் பள்ளி** அல்லது **தொழில்நுட்பப் பள்ளி** என்பது ஒரு வகை கல்வி நிறுவனமாகும். இது நாட்டைப் பொறுத்து, தொழிற்கல்வி அல்லது ஒரு குறிப்பிட்ட திறன் அல்லது குறிப்பிட்ட பணிகளை முடிக்கத் தேவையான தொழில்நுட்பத் திறன்களை வழங்குவதற்காக வடிவமைக்கப்பட்ட இடைநிலைக் கல்விஅல்லது மேல்நிலைக் கல்வியாக வழங்கப்படுகிறது. இவை வழக்கமான கல்வி நிலையங்களிலிருந்து சற்று வேறுபடுகின்றன. இவ்வகையான பள்ளிகள் பாடத்திட்டங்களை மனனம் செய்வதனை விட அதனைப் பயிற்சி செய்வதர்கு அதிக முக்கியத்துவம் வழங்குகிறது.

சொற்களஞ்சியம்
-------------

ரஷ்யாவில் இடைநிலை தொழிற்கல்விப் பட்டயம்
இந்த வகைக் கல்வி நிறுவனம் ஒரு வர்த்தகப் பள்ளி, **தொழில் மையம்**, தொழிற் கல்லூரி அல்லது **தொழிற்கல்விக் கல்லூரி** என்றும் அழைக்கப்படலாம்.

பிராந்தியம் வாரியாக
-------------------

### தெற்காசியா

#### இந்தியா

இந்தியாவில் தொழிற்கல்விப் பள்ளிகளானது, திறன் மேம்பாடு மற்றும் தொழில்முனைவோர் அமைச்சகத்தின் வழிகாட்டுதலின் கீழ் அரசாங்கத்தால் நடத்தப்படுகின்றன. உடான், தொழில்நுட்பப் பயிலகம், பர்வாஸ், தேசிய கிராமப்புற வாழ்வாதார இயக்கம், தொழில்துறை பயிற்சி நிறுவனங்கள், தேசிய கிராம வாழ்வாதாரத்திற்கான ஆஜீவிகா இயக்கம், கைவினைஞர்கள் பயிற்சி திட்டம் ஆகியவை இந்திய அரசால் வழங்கப்படும் படிப்புகள் ஆகும். திறன் இந்தியா இயக்கம் இந்த அனைத்து நிறுவனங்களின் தரங்களையும் மேம்படுத்தியுள்ளது. இவை தவிர நடுவண் இடைநிலைக் கல்வி வாரியம் (சிபிஎஸ்இ) மேல்நிலைக் கல்வியில் பல தொழிற்கல்வி பாடங்களைச் சேர்த்துள்ளது.

மேற்கோள்கள்
-----------

1. ↑  "Vocational Education in the US". *nces.ed.gov*. Archived from the original on 2018-06-29. பார்க்கப்பட்ட நாள் 2018-06-29.
2. ↑  "Skilled Trades in Demand (Infographic)" இம் மூலத்தில் இருந்து 2018-06-29 அன்று. பரணிடப்பட்டது.. .
3. ↑  "What are Vocational Schools?". *Study.com*. Archived from the original on 2018-06-29. பார்க்கப்பட்ட நாள் 2018-06-29.

வெளி இணைப்புகள்
---------------

* தொழில்முறை கல்லூரி சங்கத்தின் இணையதளம்
* தொழில் மற்றும் தொழில்நுட்பக் கல்வி சங்கம் (ACTE)
*
**செயிண்ட் லூசியா தேசிய அறக்கட்டளை** (*Saint Lucia National Trust*) என்பது செயிண்ட் லூசியா தீவில் 1975 ஆம் ஆண்டு நிறுவப்பட் டஓர் இலாபநோக்கற்ற அமைப்பாகும். இது "செயிண்ட் லூசியா தீவின் இயற்கை மற்றும் கலாச்சார பாரம்பரியத்தை காப்பாற்றுவதற்கும், தேசியபெருமைக்கும், நாட்டிற்கான அன்பிற்கும் இட்டுச் செல்லும் மதிப்பீடுகளை ஊக்குவிப்பதையும் நோக்கமாகக் கொண்டு செயல்படுகிறது.இது கரீபியன் முன்முயற்சி என்ற சுற்றுச்சூழல் அமைப்பில் உறுப்பினராக உள்ளது.

அறக்கட்டளை 11 பேர் கொண்ட குழுவால் நிர்வகிக்கப்படுகிறது. இவர்களில் ஏழுபேர் நேரடியாக அமைப்பின் பொது உறுப்பினர்களால் தேர்ந்தெடுக்கப்படுகிறார்கள்.

தேசிய அடையாளமான புறாதீவு போன்ற தேசியஅடையாளங்கள், மாண்டே வளப்பகுதி போன்ற வரலாற்று அடையாளங்கள், மரியாதீவுகள், அன்சேலா லிபர்டா போன்ற இயற்கை பாதுகாப்பிடங்கள், பாயிண்டு சேபிள் சுற்றுச் சூழல் பாதுகாப்புப் பகுதி உட்பட பல்வேறு வகையான பகுதிகளை இந்த அறக்கட்டளை நிர்வகிக்கிறது.

மேற்கோள்கள்
-----------

1. 1 2  "Saint Lucia National Trust: About Us". பார்க்கப்பட்ட நாள் April 29, 2013.
2. ↑  "Sites & Protected Areas". Saint Lucia National Trust. Archived from the original on 21 October 2013. பார்க்கப்பட்ட நாள் 21 October 2013.
3. ↑  "PROTECTING FAIR HELEN'S PATRIMONY: Our future plans – April 2010 to March 2020" (PDF). Saint Lucia National Trust. Archived (PDF) from the original on 21 October 2013. பார்க்கப்பட்ட நாள் 21 October 2013.

புற இணைப்புகள்
--------------

* Saint Lucia National Trust website
* Saint Lucia National Trust blog

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* VIAF
* WorldCat

 |
| தேசிய | 
* அமெரிக்க ஐக்கிய நாடுகள்

 |
**பிசுவபூசண் அரிச்சந்தன்** (*Biswabhusan Harichandan*)(பிறப்பு 3 ஆகஸ்ட் 1934) ஆந்திரப் பிரதேசத்தின் 23வது மற்றும் தற்போதைய ஆளுநராகப் பணியாற்றும் இந்திய அரசியல்வாதி ஆவார்.

அரசியல் வாழ்க்கையும் பணியும்
----------------------------

அரிச்சந்தன் பாரதிய ஜனசங்கத்தில் 1971-ல் சேர்ந்தார். பாரதிய ஜனசங்கத்தில் தேசிய செயல் உறுப்பினர் மற்றும் ஒரிசா மாநில பொதுச்செயலாளராக ஜனதா கட்சி 1977-ல் தோன்றும் வரை பொறுப்பு வகித்தார். நெருக்கடி நிலைக் காலத்தில் இவர், மிசா சட்டத்தின் கீழ் கைது செய்யப்பட்டார். பின்னர் 1980-ல் பாரதிய ஜனதா கட்சி உருவான பிறகு , இவர் ஜனதா தளத்துடன் கைகோர்ப்பதற்கு முன்பு 1988 வரை மாநிலத்தின் தலைவராக நியமிக்கப்பட்டார். பின்னர் 1996-ல் மீண்டும் பாஜகவில் இணைந்தார்.

அரிசந்தன் ஒடிசா மாநில சட்டப் பேரவைக்கு ஐந்து முறை தேர்ந்தெடுக்கப்பட்டார். சில்க்கா ஏரி சட்டமன்றத் தொகுதியிலிருந்து 1977ஆம் ஆண்டு சட்டமன்ற உறுப்பினராகத் தேர்ந்தெடுக்கப்பட்டார். பின்னர் 1990-ல் ஜனதா தளம் கட்சியின் சார்பில் போட்டியிட்டு ஆட்சிக்கு வந்தார். 1997ஆம் ஆண்டு புவனேசுவரம் மத்திய தொகுதி இடைத்தேர்தலில் போட்டியிட்டு மூன்றாவது முறையாகச் சட்டமன்றத்திற்குத் தேர்ந்தெடுக்கப்பட்டார். மேலும் தொடர்ந்து மூன்று முறை இதே தொகுதியில் சட்டமன்ற உறுப்பினராகப் பதவியில் தொடர்ந்தார். 2004-ல் பிஜுஜனதா தளம்-பாஜக தலைமையிலான கூட்டணி அரசாங்கத்தில் அமைச்சராகவும் இருந்தார்.

ஜூலை 2019-ல், இந்தியக் குடியரசுத் தலைவர் ஆந்திரா மற்றும் தெலங்காணா ஆளுநர்களை மாற்றியமைத்தார். அரிச்சந்திரன் ஆந்திராவின் 23வது ஆளுநராக நியமிக்கப்பட்டார்.

தனிப்பட்ட வாழ்க்கை
------------------

17 நவம்பர் 2021 அன்று, அரிசந்தனுக்கு கோவிட்-19 இருப்பது கண்டறியப்பட்டது.

விருதுகள்
---------

அரிசந்தன் 2021-ல் கலிங்க ரத்னா விருது பெற்றார்.

பனுவல்கள்
---------

*அரிசந்தன்* பல புத்தகங்களை எழுதியுள்ளார். அவற்றில் சில: மருபதாசு, *மகாசங்கராமர் மகாநாயக்*, *பக்சி ஜகபந்து* *, பைகா கலகம்* மற்றும் இவரது சுயசரிதை *சங்கர்சா சரினாகின்.*

மேற்கோள்கள்
-----------

1. ↑  "BJP veteran Harichandan named Andhra governor". 17 July 2019. .
2. ↑  "Veteran BJP leader Biswa Bhusan Harichandan appointed as Governor of Andhra Pradesh". *The News Minute*. 16 July 2019. பார்க்கப்பட்ட நாள் 16 July 2019.
3. ↑  "Orissa Assembly Election Results in 1977". *www.elections.in*. பார்க்கப்பட்ட நாள் 16 July 2019.
4. ↑  "Andhra Pradesh governor Harichandan diagnosed with Covid-19, rushed to hospital". *Hindustan Times* (in ஆங்கிலம்). 2021-11-17. பார்க்கப்பட்ட நாள் 2021-11-26.
5. ↑  Reporter, Staff (2021-04-02). "Kalinga Ratna award presented to Governor" (in en-IN). *The Hindu*. பன்னாட்டுத் தர தொடர் எண்:0971-751X. .

| அரசியல் பதவிகள்
 |
| --- |
| முன்னர்**ஈக்காடு சீனிவாசன் இலட்சுமி நரசிம்மன்** | **ஆந்திரப் பிரதேச ஆளுநர்**24 ஜூலை 2019 – முதல் | **பதவியில் உள்ளார்** |
**சர் ஜார்ஜ் கிறிஸ்டோபர் மோல்ஸ்வொர்த் பேர்ட்வுட்** (Sir George Molesworth Birdewood) (8 டிசம்பர் 1832 ஜூன் 1917) **சர் ஜார்ஜ் பேர்ட்வுட்** என்றும் அழைக்கப்படும் இவர் ஆங்கிலோ-இந்திய அதிகாரியும், இயற்கை ஆர்வலரும், எழுத்தாளரும் ஆவார். இவர், 1846 முதல் 1858 வரை மும்பையின் முதல் செரிப்பாக பணியாற்றினார்.

வாழ்க்கை
--------

ஜெனரல் கிறிஸ்டோபர் பேர்ட்வுட்டின் மகனான இவர், அப்போதைய பம்பாய் மாகாணத்தில் பெல்காமில், 1832 டிசம்பர் 8 அன்று பிறந்தார். இங்கிலாந்தின் பிளைமவுத் இலக்கணப் பள்ளி மற்றும் எடின்பர்க் பல்கலைக்கழகத்தில் கல்வி பயின்றார். அங்கு இவர் *"கருத்துக்களின் தோற்றம்"* (*"The origin of ideas")* என்ற ஆய்வறிக்கையை முன்வைத்து முனைவர் பட்டம் பெற்றார். 1854 ஆம் ஆண்டில் பம்பாய் மருத்துவ சேவையில் நுழைந்த இவர், ஆங்கிலேய பாரசீகப் போரில் பணியாற்றினார். பின்னர் கிராண்ட் மருத்துவக் கல்லூரி பேராசிரியராகவும், பல்கலைக்கழகத்தின் பதிவாளராகவும், அருங்காட்சியகத்தின் கண்காணிப்பாளராகவும், பம்பாயின் செரிப்பாகவும் மற்றும் ஆசிய மற்றும் தோட்டக்கலை சங்கங்களின் செயலாளராகவும் பணியாற்றினார்.

ஜார்ஜ் கிறிஸ்டோபர் பம்பாயின் நகராட்சியின் வளர்ச்சியிலும் ஆர்வம் காட்டினார்.அங்கு இவர் செல்வாக்கையும் பிரபலத்தையும் பெற்றார். 1868 ஆம் ஆண்டில் உடல்நலக்குறைவால் இங்கிலாந்துக்குத் திரும்ப வேண்டிய கட்டாயம் ஏற்பட்டது. அங்கு இந்திய அலுவலகத்தின் வருவாய் மற்றும் புள்ளிவிவரத் துறையில் பணியில் சேர்ந்தார். 

கார்சியா டி ஒர்ட்டாவின் புத்தகத்தின் ஆங்கில மொழிபெயர்ப்புக்கு அர்ப்பணிப்பில், கிளெமென்ட்ஸ் மார்க்கம் பேர்ட்வுட்டை "பிரிட்டிஷ் இந்தியாவின் கார்சியா டா ஓர்ட்டா" என்று அழைக்கிறார். இந்திய பத்திரிகைகளுக்கு தொடர் பங்களிப்புகளுடன் இந்தியாவுடனான தனது தொடர்பை இவர் பராமரித்தார். மேலும் இந்திய இளவரசர்கள் மற்றும் தன்னுடன் படித்த இந்தியர்களுடன் நீண்டகாலம் நட்புடன் இருந்தார். 1846 ஆம் ஆண்டில் இவர் பம்பாயின் செரிப்பாகத் தேர்ந்தெடுக்கப்பட்டார். 1887 ஆம் ஆண்டில் இவர் இந்தியப் பேரரசின் ஆணையின் நைட் கமாண்டர் ஆனார். மேலும் கேம்பிரிச்சுப் பல்கலைக்கழகம் இவருக்கு சட்டத்தில் முனைவர் பட்டம் வழங்கியது. பிரான்சிய அகாதமி வழங்கிய செவாலியே விருது பெற்றவர்.

பேர்ட்வுட் 1917 ஜூன் 28 அன்று ஈலிங்கில் இறந்தார்.

1. ↑  Head, Raymond (1988). "Indian Crafts and Western Design from the Seventeenth Century to the Present". *RSA Journal* **136** (5378): 121–122. பன்னாட்டுத் தர தொடர் எண்:0958-0433. .
2. 1 2 3  Chisholm 1911.
3. ↑  Birdwood, George Christopher Molesworth (1854) (in en). *The origin of ideas*. .
4. ↑  Clements R. Markham (1913). *Colloquies on the simples and drugs of India by Garcia da Orta*. London: Henry Sotheran and Co.. .
5. ↑   *Dictionary of Indian Biography*.
6. ↑    "Birdwood, Sir George Christopher Molesworth". *பிரித்தானிக்கா கலைக்களஞ்சியம்* (12வது) **30**. (1922). 456–457.
**பெஞ்ச் தேசியப் பூங்கா** சியோனி மாவட்டத்தில் 1975 ஆம் ஆண்டு ஏற்படுத்தப்பட்டது. இப்பூங்கா 257.26 ச.கி.மீ. பரப்பளவு கொண்டது. அண்மை நகரம் சியோனி, பூங்காவிலிருந்து 50 கி.மீ. தூரத்திலுள்ளது. இதன் வானூர்தி நிலையமாகவும், தொடருந்து நிலையமாகவும் நாக்பூர் இருக்கிறது. பூங்காவைப் பார்ப்பதற்கு மார்ச்சிலிருந்து ஜூன் வரை பொருத்தமான காலம் ஆகும். இங்கு ஒய்வில்லங்கள் ஐந்து உள்ளன.

பெஞ்ச் பூங்காவில் காணப்படும் பெண்புலி
இப்பூங்காவில் வறண்ட இலையுதிர்காடுகளும் புலிகளும் பல்வகையான மான்களும் பறவைகளும் உள்ளன. இங்கு வேங்கை, சோம்பற்கரடி, சாம்பர், கவரிமான், சீதல், குரைக்கும் மான், நாற்கொம்பன், காட்டுநாய், வராகம் முதலிய விலங்குகள் காணப்படுகின்றன. தேசிய நெடுஞ்சாலை 44 இல் பௌனியிலிருந்து இப்பூங்காவைச் சென்றடையலாம். இப்பூங்காவிற்கு துரியா, கர்மஜ்கிரி என்ற இரு நுழைவாயிற்கள் உள்ளன.

மேற்கோள்கள்
-----------

1. 1 2  World Database on Protected Areas (2019). "Pench National Park". *Protected Planet*.
2. ↑  "Penchtiger.co.in".
3. ↑  இந்தியாவின் தேசிய பூங்காக்கள், ஆர். எஸ். பிஷ்ட்
4. ↑  "Birds of Pench". *www.inditales.com*. 22 August 2016. பார்க்கப்பட்ட நாள் 5 March 2019.
5. ↑  "Experiences at Pench national park – a blog". *www.imvoyager.com*. 15 October 2018. பார்க்கப்பட்ட நாள் 4 March 2019.

வெளிமாவட்டங்கள்
---------------

விக்கிமீடியா பொதுவகத்தில்,  
 ***Pench National Park***   
என்பதில் ஊடகங்கள் உள்ளன. 

* "Discover Pench Wildlife". Pench National Park.